**Zajedničko saopštenje ministara o primeni Sporazuma o pridružvanju između EU i Ukrajine**

Evropski komesar za trgovinu De Guht, ministar spoljnih poslova Ukrajine Klimkin i ministar privrednog razvoja Rusije Uljukajev su postigli dogovor o važnosti unapređenja liberalizacije trgovine kao podrške rastu i prosperitetu u skladu sa obavezama ovih država kao članica Svetske trgovinske organizacije.

Učesnici sastanka se slažu da je neophodno da Sporazum o pridruživanju/formiranju duboke i sveobuhvatne zone slobodne trgovine odnosno Sporazum o slobodnoj trgovini Zajednice nezavisnih država (CIS) doprinesu integrisanom ekonomskom prostoru u regionu.

Kako bi u potpunosti podržala stabilizaciju Ukrajine, Komisija je spremna da u slučaju ratifikacije Sporazuma o pridruživanju Ukrajini ponudi posebne pogodnosti. Ove pogodnosti bi se ogledale u odlaganju privremene primene duboke i sveobuhvatne zone slobodne trgovine do 31. decembra 2015, dok bi autonomne trgovinske mere u korist Ukrajine nastavile da važe u ovom periodu.

Strane će nastaviti da razgovaraju o tome na koji način da se pozabave problemima koje je prouzrokovala Rusija. Napredak u ovim razgovorima će biti razmatran na trilateralnim zasedanjima na ministarskom nivou.

Pomenuti proces mora ostati sastavni deo sveobuhvatnog mirovnog procesa u Ukrajini, uz poštovanje prava Ukrajine da odlučuje o svojoj sudbini i o svom teritorijalnom integritetu.

Na osnovu ovog sporazuma, Rusija i Ukrajina potvrđuju da će nastaviti sa primenom preferencijalnog režima trgovine u okviru sporazuma o slobodnoj trgovini CIS